

# JÕELÄHTME VALLAVALITSUS

Riigimetsa Majandamise Keskus  [rmk@rmk.ee](mailto:rmk@rmk.ee%20)  23.09.2025 nr 10-2/4311

**Pöördumine**

Kinnistusraamatu andmete kohaselt on Parasmäe küla Viimsi metskond 75 kinnistu (katastritunnus 24504:008:0084) omanikuks Eesti Vabariik, riigivara valitsejaks Kliimaministeerium ning valitsema volitatud asutuseks Riigimetsa Majandamise Keskus.

Jäätmeseaduse § 128 lõigete 1 ja 2 kohaselt on keskkonda viidud jäätmete käitlemise ja nendest põhjustatud saastuse likvideerimise korraldamise kohustus jäätmed keskkonda viinud isikul. Juhul, kui süüteo- või haldusmenetluses on selgunud, et saastajat ei ole võimalik kindlaks teha, samuti juhul, kui jäätmete ja saastuse likvideerimisega ei ole võimalik keskkonnakaitselistest kaalutlustest lähtuvalt viivitada, korraldab jäätmete käitlemise ja saastuse likvideerimise keskkonnajärelevalve asutuse või kohaliku omavalitsuse üksuse või kohaliku omavalitsuse asutuse ettekirjutuse alusel maa omanik, kellele kuuluval maal jäätmed või saastus on.

19.09.2025 on teostatud paikvaatlus, millest selgus, et ladustatud jäätmete hulgast ei ole võimalik leida informatsiooni või esemeid, mille abil oleks võimalik tuvastada teo toime pannud isikut, mis tõttu lasub jäätmete koristamise kohustus kinnistu omanikul. Vastavalt Jõelähtme valla heakorra eeskirja § 6 lg 1 p 8 on kinnisasja omanik kohustatud rakendama meetmeid kinnisasja reostamise ja risustamise vältimiseks, sellest tulenevalt palume kinnisasja valitsema volitatud asutusena Viimsi metskond 75 maaüksusel olevad jäätmed näidatud asukohas likvideerida.

Lugupidamisega

/allkirjastatud digitaalselt/

Andrus Umboja

vallavanem

Lisad: paikvaatlusel tehtud fotod

Mailis Ental, keskkonnanõunik,

[mailis.ental@joelahtme.ee](mailto:mailis.ental@joelahtme.ee)

Foto 1- Jäätmete asukoht

Pilt, millel on kujutatud kaart, tekst, kuvatõmmis, õues

Tehisintellekti genereeritud sisu ei pruugi olla õige.

Foto 2:

Pilt, millel on kujutatud õues, muru, taim, puu

Tehisintellekti genereeritud sisu ei pruugi olla õige.

Foto 3:

Pilt, millel on kujutatud õues, muru, taim, prügi

Tehisintellekti genereeritud sisu ei pruugi olla õige.